游開先寺觀香爐瀑布諸峯讀李蘇二仙詩知廬阜之勝在是記以十韵
作者：王十朋
朝代：宋

paragraphs: 廬山何處好，勝地有開先。
瀑水漱寒玉，香爐生紫烟。
紫霄長近日，黄石不知年。
雁蕩靈湫合，酆城寶劍連。
龜行似朝斗，鶴唳欲沖天。
馬尾只自洗，牛頭奚用穿。
雄詞惟太白，妙句更蘇仙。
寺占星流處，橋飛月出邊。
碑方閲華藏，夢已到栖賢。
明日游三峽，歸心定决然。